KOSKETUSKOHTA
Kosketuskohta - Charles Stanley
Jaamme ilosanomaa koko maailmaan.
Kaikista parhain ystävämme Viisaat ihmissuhteet, 3. osa
Kuka on kaikista parhain ystäväsi?
Ehkä sanot, että sinulla on heitä useampia. Tässä sinulle kysymys:
Mikä tuossa ihmisessä alun perin veti sinua puoleensa -
ja lopulta teki hänestä yhden parhaimmista ystävistäsi?
Ehkä vastaus on "ulkonäkö", mutta se ei ole paras tapa löytää ystävä.
Ystävän tärkein ominaisuus löytyy sisäpuolelta - heidän persoonansa.
Usein viehätymme eri asioista, kuten luonteesta tai lahjoista.
Kuka tai ketkä siis ovat kaikista parhaimmat ystäväsi?
Olipa se kuka vain, elämässä tulee väärinkäsityksiä ja pettymyksiä -
ja joskus saatamme kokea tulleemme torjutuksi.
Kaikki sellainen satuttaa, -
etenkin jos toinen on hyvin rakas, pitkäaikainen tai uudempi ystävä.
Väärinkäsitykset, pettymykset ja torjunnan tunteet ovat vaikeita.
Tänään haluan esitellä teidät aivan poikkeukselliselle ystävälle.
Voin taata, että Hän ei ikinä ymmärrä sinua väärin, -
Hän ei ikinä tuota sinulle pettymystä tai torju sinua, -
eikä Hän ikinä poistu rinnaltasi.
Tämä kaikkien aikojen paras ystävä on Jeesus, elävän Jumalan Poika.
Otetaan esille Joh. 15, -
missä Jeesus keskustelee ystävyydestään kanssamme.
Luvun alussa Jeesus puhuu suhteesta, joka meillä on Häneen.
Hän puhuu viinipuusta ja oksista ja sen suhteen läheisyydestä.
Hän puhuu ystävyydestä Joh. 15:12 alkaen: "Tämä on minun käskyni:
rakastakaa toisianne, niin kuin minä olen rakastanut teitä.
Sen suurempaa rakkautta ei ole kenelläkään, -
kuin että hän antaa henkensä ystäviensä puolesta.
Te olette [ystäviäni], jos teette, mitä minä käsken teidän tehdä.
En sano teitä enää palvelijoiksi, sillä palvelija ei tiedä, -
mitä hänen herransa tekee. Minä kutsun teitä ystäviksi, -
sillä olen ilmoittanut teille kaiken, mitä olen kuullut Isältäni.
Ette te valinneet minua, vaan minä valitsin teidät -
ja asetin teidät sitä varten, että menisitte ja kantaisitte hedelmää -
ja että teidän hedelmänne pysyisi ja että Isä antaisi teille, -
mitä sitten anottekin häneltä minun nimessäni.
Sen käskyn minä annan teille, että rakastatte toisianne." (RK)
Harva ajattelee Jeesusta ystävänään.
Näemme taivaassa olevan Jumalan, Isän, Pojan ja Pyhän Hengen.
Hän on meille Vapahtaja, Mestari ja Herra.
Tiedämme, että Hän hallitsee koko maailmankaikkeutta.
Miten voimme nähdä Hänet ja suhtautua Häneen ystävänä, -
jos Hän on koko maailman Vapahtaja, elämän Herra ja Mestari, -
maailmankaikkeuden hallitsija ja kaiken Luoja?
Miten voin suhtautua kaikkein korkeimpaan hallitsijaan -
ja kaiken Luojaan henkilökohtaisena ystävänäni?
Silti tarvitsen Hänet ystäväkseni ja kaipaan sitä.
Jos käyt läpi vaikeita aikoja etkä aivan ymmärrä, mitä tapahtuu, -
kaipaat asioihin muutosta ja kysyt Jumalalta, miksi niin ei tapahdu, -
olet ehkä unohtanut, että sinulla on verraton ystävä, -
joka haluaa ystävystyä kanssasi, jos annat Hänelle siihen luvan.
Kuuntele tarkasti: Jeesus ilmaisi suhteensa meihin ystävyyssuhteena.
Hän sanoi opetuslapsilleen kohdassa Joh. 15:14 - 15:
"[Olette] ystäväni, jos teette, mitä minä käsken teidän tehdä.
[En enää] sano teitä palvelijoiksi, sillä palvelija ei tiedä, -
mitä hänen herransa tekee; vaan ystäviksi minä sanon teitä, -
sillä minä olen ilmoittanut teille kaikki, -
mitä minä olen kuullut Isältäni."
Jeesus sanoo, että ystävyyden merkit ovat nähtävissä Hänessä.
Tutkitaan, miten Jeesus osoittaa ystävyyttä meitä kohtaan.
Yksi osoitus Hänen ystävyydestään on Hänen uhrautuva rakkautensa.
Kun olimme Hänen vihollisiaan, -
Hän antoi henkensä ja rakkautensa voidakseen tehdä meistä ystäviään.
Jeesus Kristus on jokaisen ihmisen potentiaalinen ystävä.
Hän kaipaa olla jokaisen ystävä, mutta jos torjun Hänet, -
kieltäydyn suhteesta Hänen kanssaan enkä päästä Häntä elämääni, -
niin vaikka Hän kaipaa ystävyyttäni, Hän ei voi osoittaa sitä täydesti.
Hän ei voi osoittaa sitä monilla tahtomillaan tavoilla, -
ennen kuin tunnustan, että Hän on Jumalan Poika, Vapahtaja ja Herra, -
ja että Hän haluaa olla todellinen ystäväni, veljiäkin uskollisempi, -
että Hänen lupauksensa ja tekonsa ovat muille täysin mahdottomia, -
ja että Hän voi tehdä meistä kykenevät saavuttamaan asioita, -
niin kuin ei kukaan toinen. Hän on aivan erityinen ystävä.
Jeesus osoitti valtavaa rakkautta kuolemalla ristillä syntiesi tähden.
Siihen ei kukaan toinen pysty.
Joku voi kuolla puolestasi pelastaakseen henkesi, -
mutta sieluasi hän ei voi pelastaa.
Joku voi äkistikin antaa henkensä rakkaudesta sinuun, -
mutta se ei ikinä saa aikaan samaa kuin Jeesuksen uhrikuolema.
Yksi tapa osoittaa ystävyyttä on siis uhrikuolema. Toinen on se, -
että Hän tekee suhteessa aloitteen.
Katsotaan vielä jaetta 16. Hän tekee aloitteen:
"Te ette valinneet minua, vaan minä valitsin teidät -
ja asetin teidät, että te [...] kantaisitte hedelmää -
että mitä ikinä te anotte Isältä minun nimessäni, -
hän sen teille antaisi."
Me emme siis valinneet tulla Hänen ystävikseen, -
Hän valitsi meidät ystävikseen, -
ja Hänen valintansa seurauksena me, jotka vastasimme Hänelle -
ja otimme Hänet vastaan Vapahtajana ja syntiemme anteeksiantajana, -
pystymme nyt tekemään Jeesuksesta ystävämme omasta puolestamme.
Pystymme nyt ystävystymään ja muodostamaan läheisen suhteen.
Suhteemme ei ole enää kaukaiseen Isän rinnalla istuvaan Jeesukseen, -
vaan Isän oikealla puolella istuva Jeesus asuu nyt myös sisällämme.
Pyhän Hengen läsnäolossa ja voimassa ystävämme asuu meissä.
Hän valitsi sinut ja teki aloitteen.
Meissä ei ollut mitään, minkä perusteella ansaitsimme ystävyyden.
Se ei johtunut hyvistä töistämme tai ominaisuuksistamme, -
Hänen rakkautensa ei aseta ehtoja, ja Hän halusi olla ystävämme.
Hän halusi voida auttaa meitä täyttämään elämäntarkoituksemme.
Hän valitsi tulla ystäväksemme. Hän tuli maan päälle ihmiseksi, -
jotta me voisimme ymmärtää, että Hän ymmärtää, -
millainen Vapahtaja ja Herra ja millainen ystävä Hän voi olla.
Sellainen, joka katsoo sairasta, ja sanoo: "Ystävä, parannan sinut."
Sellainen, joka sanoo ihmisjoukolle: "Ystävät, kuunnelkaa, totisesti".
Sellainen, joka saattoi ymmärtää syntisiä ja hyljeksittyjä ihmisiä.
Kun muut näkivät, miten Hän suhtautui heihin, he sanoivat:
"Tuo mies on syntisten ja publikaanien ystävä."
Hän saattoi pistäytyä Marian, Martan ja Lasaruksen kotona.
Jeesus rakasti heitä, ja he pitivät toisiaan ystävinään.
Kun tutkit tätä raamatunkohtaa ja mietit, kuka teki aloitteen, -
on ilmiselvää, että Hän valitsi meidät ennen maailman perustamista.
Tässä kysymys: Kaikkien ystäviesi joukossa, -
olipa ystäviä yksi tai useampia, kuka yleensä tekee aloitteen?
Oletko sellainen ihminen, joka odottaa toisen tekevän aloitteen?
Oletko varautunut ja pidättyväinen ja joudutko vähän hämillesi?
Tiedostatko, ettet ole seurallinen, vaan vähän introvertti?
Et itse ryhdy juttusille ensin ja ystävysty ihmisten kanssa.
Kuka hoiti esittäytymiset ja teki aloitteet ystävyyssuhteissasi?
Voin kertoa, kuka teki aloitteen suhteessasi Jeesukseen, -
se oli Jeesus Kristus itse.
Hän suunnitteli sen tarkoituksella, päätti tehdä sen ja teki sen.
Kysymys onkin, miten olet vastannut Hänen kutsuunsa olla ystäväsi?
Mitä olet sanonut kaikkina vuosina, kun Hän on osoittanut eri tavoin, -
että Hän rakastaa sinua ja haluaa sinulle kaikkein parasta?
Miten vastasit? Torjuitko Hänet tai välttelitkö Häntä?
Vai ymmärsitkö, että Hän kutsui sinua ihmeelliseen rakkauteen -
ja läheisyyteen tämän maailman- kaikkeuden Jumalan kanssa?
Ajattele! Kaiken luonut Jumala haluaa olla sinun ystäväsi.
"Jos annat luvan, olen läheinen, uskollinen ja rakastava ystäväsi."
Hän osoitti ystävyyttä ja rakkautta meitä kohtaan myös sen kautta, -
miten mullistava vaikutus sillä on elämäämme.
Kun tulemme Jumalan lapsiksi, jotain tapahtuu.
Kun päätät luottaa Jeesukseen Vapahtajanasi, kaikki mullistuu:
henkesi, sydämesi ja sielusi muuttuu, elämäsi suunta muuttuu, -
kaikki alkaa muuttua, saat aivan uuden näkökulman.
Kun tulet Jeesuksen ystäväksi... Hän on jo meidän ystävämme.
Kun alamme tajuta, että Hän on ystävämme, tapahtuu jotain muuta:
Suhde, jossa Hän on Vapahtaja, Mestari, Herra ja suvereeni Luoja, -
muuttuukin äkkiä niin, että Hän tulee taivaasta meidän tasollemme, -
ja yhteydestämme tulee erilainen.
Tässä raamatunkohdassa on asia, joka voidaan ymmärtää väärin.
Huomatkaa, mitä Jeesus sanoo jakeessa 15:
Hän ei kutsu heitä palvelijoiksi, sillä palvelija ei tiedä, -
mitä hänen herransa tekee. Hän sanoo heitä ystävikseen, -
sillä Hän on ilmoittanut heille kaiken, mitä kuuli Isältään.
Hän siis sanoo, että yksi tapa, -
jolla Hän on osoittanut ystävyyttä opetuslapsilleen ja meille, on se, -
että Hän on kertonut meille asioita, joita emme olisi muutoin tienneet.
Läheiselle ystävälle kerrotaan asioita, joita muille ei kerrota.
Onko sinulla ystävää, jolle voit kertoa luottamuksellisia asioita -
ja luottaa heidän vaitioloonsa?
Onko sinulla ystävyyssuhde, jossa tiedät voivasi jakaa salaisuuksia?
Jeesus ei kertonut salaisuuksia, -
mutta Hän paljasti asioita, nosti kantta ja antoi katsoa sisälle.
Saatte nähdä kaiken, mitä Isäni kertoi minulle, -
koska tahdon olla läheinen ystävänne, ja se onnistuu vain, -
jos jaamme sydämemme, mielemme, kokemuksemme ja tunteemme, -
jos jaamme menneet asiat ja asiat, joita juuri käymme läpi.
Huomatkaa myös jae 14: "Te olette minun ystäväni, -
jos teette, mitä minä käsken teidän tehdä."
Jakeen pääviesti ei ole se, -
että Jeesus antaa meidän olla ystäviään, jos teemme tietyt asiat.
Meidän ei tarvitse yltää johonkin ystävyyttä tai pelastumista varten.
Pelastumme Jumalan armosta, Hänen hyvyydestään ja rakkaudestaan, -
ei omasta arvollisuudestamme; se on Jumalan ansaitsematonta suosiota.
Hänen ystävyytensä ei perustu meidän arvollisuuteemme, -
vaan Hänen ehdottomaan rakkauteensa.
Se, että olemme Hänen ystäviään, jos teemme käskyjen mukaan, -
merkitsee sitä, että me muutumme.
Suhteesta tulee mahtava, jos teemme käskyjen mukaan.
Käsky on "rakastakaa toisianne". Jeesus sanoo siis näin:
Kun alatte rakastaa toisianne, elämänne muuttuu täysin.
Te alatte elää todeksi tahtoani, sitä, että rakastatte toisianne.
Jeesukseen rakastuva ihminen pystyy rakastamaan muita ihmisiä.
Mitä enemmän rakastat Jeesusta, -
sitä suuremmin pystyt rakastamaan toisia ihmisiä, -
koska sitä enemmän alamme muuttua Jeesuksen kaltaisiksi.
Alamme kyetä rakastamaan muita, niin kuin Hän on rakastanut meitä.
Uhrautuva rakkaus tekee aloitteen, jakaa sydämensä ja ajatuksensa, -
tekee asioita, joihin aidot läheiset ystävät kykenevät.
Silti monet teistä tulevat elämään yksinäisinä koko elämänsä.
Saatte vielä monia tuttavia, ehkä joitakin läheisiä ystäviä, -
mutta ennen kuin löydätte läheisyyden Jeesuksen kanssa, -
ette pysty kokemaan ystävyyttä niin syvällisellä tasolla.
Ystävyyttä ei ikinä pysty osoittamaan samassa määrin, -
ellei rakastu Jeesukseen ja käsitä, miten upea ystävä Hän on sinulle.
Kun mietin sitä, kuka Jeesus on... Hän sanoo Joh. 15:12:ssa, -
että meidän tulisi rakastaa, niin kuin Hän on meitä rakastanut.
Hänen rakkautensa on uhrautuvaa. Hän antoi oman henkensä.
Hän käskee meitä rakastamaan toisiamme samalla tavalla.
Tässä teille kysymys:
Ketä sinä rakastat?
Onko sinulla niin hyvää ystävää, -
että asettuisit hänen eteensä tulilinjalle suojellaksesi häntä?
Onko sinulla niin läheistä ystävää, jota rakastat niin paljon, -
että voisit kirjaimellisesti antaa henkesi heidän puolestaan?
Voi tätä pohtia perheenjäsentenkin kohdalla. Ehkä sanot: "Tietenkin."
Oletko varma?
Entä joku, joka ei ole perheenjäsen, mutta hän on rakas ystäväsi?
Rakastatko häntä niin paljon, että kuolisit hänen puolestaan?
Uskon, että joku tekisi niin.
Usein luulemme olevamme läheisiä tosiystäviä jonkun kanssa, -
mutta silti meillä on rajoitteemme.
Joh. 15:13:ssa Jeesus siis sanoo, -
ettei ole suurempaa rakkautta, kuin että antaa henkensä ystävän edestä.
Henkensä antaminen ei sisällä ainoastaan sitä mahdollisuutta, -
että joutuisi kuolemaan fyysisesti.
Mitä jos henkensä antaminen on omista tavoitteista luopumista?
Olenko valmis uhraamaan omat suunnitelmani ystäväni hyväksi?
Olenko valmis uhraamaan ajatukseni, toiveeni ja haluni?
Olenko valmis uhraamaan elämäni, -
jotta ystäväni saa tahtonsa läpi, koska rakastan häntä?
Kristityksi tulemiseen ja läheiseen suhteeseen Jeesuksen kanssa -
kuuluu oman elämän uhraaminen.
Uhraamme vanhan elämämme, vanhat ajatukset ja näkökulmat, -
joskus myös vanhat ystävämme.
Joskus Herramme käsky on vaativa. Koska Hän haluaa parastamme, -
meidän on uhrattava elämämme ja annettava Hänen elää kauttamme.
Hän kaipaa läheistä suhdetta.
Hän ei halua olla tuttavasi tai kaukainen ystävä, -
vaan lämmin ja läheinen ystävä, -
niin läheinen ja henkilökohtainen ystävä kuin Jumala itse voi olla.
Hän osoittaa rakkauttaan erilaisin tavoin.
Yksi niistä on se, että Hän haastaa meitä, -
jotta saavuttaisimme potentiaalimme.
Monet kuuntelevat saarnoja, lukevat kirjoja ja laulavat lauluja.
Laulamme virsien mukaan: "Jeesus, rakastan Sinua, Sinä olet omani."
"Millainen ystävä Jeesus onkaan. Ei ole ystävää Hänen vertaistaan."
Laulamme mukana, sanomme sanat, mutta emme tunne mitään.
Kuinkakohan moni teistä ajattelee Jeesusta ystävänään?
Voin laulaa rakastavani Jeesusta, mutta ajatella samalla ihan muuta.
"Millainen ystävä Jeesus onkaan, synnit ja murheet Hän kantoi."
Voimme laulaa näin, lukea sanat, -
mutta siinä on vain pää mukana, tunteen tasolla emme koe mitään.
Jeesus haluaa ystävyyttä, jossa tunteemme ovat mukana, -
jossa vaalimme ja kaipaamme Häntä, sillä niin Hän tuntee meitä kohtaan.
Jeesus kertoi asioita. Hän haluaa meidän kasvavan täyteen mittaamme.
Sitä Jeesus tarkoitti sanoessaan, -
että he eivät valinneet Häntä, vaan että Hän valitsi ja asetti heidät -
menemään ja kantamaan hedelmää ja että heidän hedelmänsä pysyisi.
Hän ei puhunut vain apostoleilleen. Meidänkin tulee kantaa hedelmää.
Ensimmäisenä meidän tulee kantaa Hengen hedelmää:
rakkautta, iloa, rauhaa, hyvyyttä, sävyisyyttä, ystävällisyyttä -
ja itsensähillitsemistä. Nämä ovat läheisen suhteen ominaisuuksia.
Hedelmää ovat myös hyvät teot: se, että annamme itsestämme muille, -
teemme hyvää ja palvelemme Häntä siten, kuin Hän meitä kutsuu.
Hän osoittaa rakkautta haastamalla meitä saavuttamaan potentiaalimme.
Se ei onnistu ilman Häntä.
Elämäsi ja kutsusi jää vajaaksi, jos Jeesus ei ole ystäväsi.
Ilman Häntä et voi ikinä yltää Jumalan suunnitelmiin elämällesi.
Haluatko olla Hänen ystävänsä?
Hän tarjoaa ystävyyttään kaikille, mutta onko Hän sinun ystäväsi?
Hän näkee itsensä ystävänämme, -
mutta onko Hän minun ystäväni omasta näkökulmastani?
Ehkä olet vain elänyt elämääsi, -
eikä sinua ole kiinnostanut saada Jeesusta ystäväksesi.
Yleensä Jeesusta huudetaan avuksi silloin, kun ollaan ihan pohjalla, -
silloin kun epäusko ja ateismi murenevat ihmisen ympärillä, -
kun muu ei enää auta ja toivotaan, että me kristityt olemme oikeassa.
Silloin he huutavat avuksi Jumalaa, jota eivät tunne, -
Jeesusta, josta ovat vain kuulleet, ja he ymmärtävät pelastuessaan, -
että Ystävä oli ollut aina rinnalla, mutta he eivät olleet piitanneet.
Jokaisen osa on elämä ja kuolema.
Mitä jos kuolet ilman, että Jeesus on ystäväsi? Tässä kysymys:
Mikä sitten neuvoksi? Jos kuolet ilman Jeesusta ystävänäsi?
Ehkä sanot, että vain katoat tai haihdut ilmaan. Niin ei käy.
Jos kuolet, eikä Jeesus ole sinun ystäväsi, -
joudut iankaikkisesti, ikuisiksi ajoiksi eroon Hänestä, -
joka rakasti sinua niin paljon koko elämäsi ajan, -
että Hän antoi henkensä ja uhrasi sen sinun edestäsi, -
koska Hän rakastaa sinua ja rakasti sinua, -
ja halusi läheisen suhteen kanssasi.
Jos kuolet ilman Häntä, olisi parempi, ettet olisi ikinä syntynyt.
Elämä ilman Häntä on tragedia, -
koska Hänen kanssaan voit kokea elämän parhaimmillaan.
Sellaista Hän on varannut meille, Hän on sellainen ystävä.
Ehkä sanot, ettet ymmärrä, miten kaikki tämä liittyy sinuun, -
ethän ole edes kristitty. Sinun olisi kyllä tarpeen olla -
ja luottaa Jeesukseen Kristukseen henkilökohtaisena Vapahtajanasi.
Hän ei voi olla ystäväsi, kuten haluaisi, jos torjut Hänet.
Jos pyydät syntejäsi anteeksi ja luotat Häneen Vapahtajanasi, -
eli uskot, että Hän maksoi kuolemallaan koko syntivelkasi, -
sait syntisi anteeksi, nimesi elämän kirjaan ja tulit Jumalan lapseksi, -
silloin Jeesuksesta tulee ystäväsi.
Hän haluaa olla ystäväsi, jos annat Hänelle siihen luvan.
Ehkä olet uskova, mutta et ole ikinä ajatellut Häntä ystävänäsi.
Mieti asioita, joista olen puhunut tänään, ja kysy itseltäsi tätä:
Näenkö Jeesuksen tällä tavalla? Uskonko, että Hän rakastaa minua, -
että Hän on niin todellinen, että Hän voi täyttää kaikki tarpeeni?
Hän tulee olemaan, jos sallit.
Hän osoittautuu parhaimmaksi ystäväksesi ikinä.
Isä, olemme kiitollisia, että lähetit Jumalan Pojan, -
rakkaan Poikasi, olemaan ystävämme, yhtä lailla kuin Vapahtajamme.
Pyhä Henki, ota Sinä nämä yksinkertaiset totuudet -
ja tutki niillä sydäntämme.
Näytä meille, millaisia ystäviä itse olemme, -
mutta ennen kaikkea se, millainen ystävä Jeesus on meille.
Anna meidän osata vastata siihen -
rakkaudella ja kuuliaisuudella ja sillä, että palvelemme Häntä.
Rukoilemme Hänen nimessään. Aamen.
Jos ohjelmamme on siunannut sinua, käy verkkosivuillamme: intouch.org.
Kosketuskohta johdattaa ihmisiä syvempään Jeesus-suhteeseen -
ja vahvistaa paikallisia seurakuntia.
Tämän ohjelman maksoi Kosketuskohta-palvelutyö.
Sen mahdollistivat Jumalan armo ja teidän rukouksenne ja lahjanne.
Suomennos: Katri Filppu